section_heading: Opis
paragraph_text: U Rudama je sve do 1950. g. postojalo dvadesetak rovova od kojih je najveći broj danas urušen. Najpoznatija su tri rova: sv. Trojstvo, Kokel te Vlašić (sv. Antun, koji nije obuhvaćen ovom zaštitom), a danas oni nose zajedničko ime Rudnik sv. Barbara. Rudnici se nalaze nedaleko od seoske aglomeracije u bregovitom i šumovitom pejzažu. U rovu su uski hodnici u više razina s mjestimičnim proširenjima gdje se iskopavala rudača. Stranice rova su učvršćene drvenom ili željeznom trapeznom podgradom. Hodnik rova u prosjeku je širine 1 m, a visine 2 m. Dimenzije jama iskopa rude su do 5 m visine. U rudniku su se eksploatirale bakrena, željezna te gipsana rudača. Uređenjem je javnosti učinjeno dostupnim 350 m rudnika.